**תקנון ליגת E.I.F.Lקט-רגל 2018-19**

## חלק א': כללי

1. **ידיעת התקנון**
	1. על כל ראשי הקבוצות להביא את תוכן תקנון זה לידיעת כל השחקנים, המאמן, וממלאי התפקידים השונים בקבוצה.
	2. תקנון זה מחייב את כל הקבוצות, השחקנים וממלאי התפקידים השונים המשתתפים בליגת E.I.F.L
2. **מידות המגרש**
	1. מגרש קט-רגל או לחילופין מגרש שאורכו בין 25-42 מטר ורוחבו בין 15-25 מטר.
	2. מידת השערים 3 מטר רוחב ו-2 מטר אורך.
3. **מיקום המשחקים**
	1. משחקי הליגה יתקיימו בכל אחד מהמגרשים של הקבוצות המשתתפות בליגה עד לשלב הגמר של הפלייאוף. גמר הפליאוף ישוחק במגרש שיקבע בתחילת הליגה.
	2. משחקי הגביע לזכר הנספים בסודן יתקיימו במגרש שמינהלת הליגה תיקבע. גמר הגביע יתקיים במגרש שיקבע בתחילת הליגה.
	3. משחקי גביע הטוטו יתקיימו במגרש שמנהלת הליגה תבחר.
4. **מס' משתתפים במשחק**
	1. מס' המשתתפים במשחק בכל קבוצה הינו 5 שחקנים (שוער ו-4 שחקני שדה).
5. **משך המשחק**
	1. משך משחק ליגה 60 דקות, 30 דקות כל מחצית, כאשר בין המחציות הפסקה בת 10 דקות.
	2. משך משחקי גביע (לזכר נספים וגביע ליגה) 40 דקות, 20 דקות מחצית, כאשר בין המחציות הפסקה בת 7 דקות.
6. **חוקת המשחק**
	1. פתיחת המשחק תתבצע מאמצע המגרש ובשריקת השופט.
	2. לאחר הבקעת השער, המשחק יחודש מאמצע המגרש ובשריקת השופט.
	3. לאחר הפסקת המחצית יחליפו הקבוצות צדדים.
	4. אין להבקיע שער בבעיטת פתיחה/בעיטת חוץ אלא אם הכדור נגע בשחקן כלשהו בדרך לשער.
	5. ניתן להבקיע שער מבעיטה ישירה.
	6. לא קיים חוק נבדל.
	7. הכדור נחשב מחוץ לתחומי המגרש רק אם עבר במלוא היקפו את קו החוץ על הקרקע/באוויר.
	8. במהלך המשחק אסורה גלישה (גליץ') לרגלי שחקני הקבוצה, ביצוע גלישה יחייב כרטיס צהוב.
	9. שער מובקע כאשר הכדור עבר במלוא היקפו את קו השער, בין עמודי השער ומתחת לקורת השער.
	10. חילוף יאושר רק כאשר שחקן עומד מחוץ למגרש בסמוך לקו האמצע והכדור נמצא מחוץ למגרש ולא בנקודת הקרן.
	11. מספר החילופים במהלך המשחק אינו מוגבל, שחקן שהוחלף רשאי לחזור ולחליף שחקן אחר.
	12. צהובים/אדומים של הליגה תקפים גם למשחקי הגביע (וההפך, מהגביע לליגה).
	13. בסוף כל עונה צבירת הכרטיסים תתאפס ,למעט אדומים או הרחקה.
	14. בסיום העונה הסדירה צבירת הכרטיסים ומלך שערים תתאפס, למעט שחקן שקיבל במשחק האחרון של העונה הסדירה כרטיס אדום או כרטיס צהוב שלישי. במהלך הפלייאוף שחקן שצבר שלושה כרטיסים צהובים יורחק אוטומטית ממשחק אחד.
	15. מאמן או שחקן שמורחק וקבוצתו משלימה משחק דחוי תיחשב לו הרחקה .
	16. שחקן שיקבל כרטיס אדום קבוצתו תשחק ב-4 שחקנים למשך 2 דקות/עד ספיגת שער חובה לקבוצתו.
	17. לשוער אסור לאחוז את הכדור שקיבל משחקן קבוצתו ברגל , אלא אם כן לא במתכון או ממסירת שאינה ברגל. במידה והשוער אחז את הכדור שקיבל משחקן קבוצתו ברגל, תיפסק נגד קבוצתו בעיטה לא ישירה.
	18. לשוער אסור להעביר את הכדור מעבר לחצי המגרש בזריקת יד .
	19. כדור שיצא מעבר לשער השוער יתחיל ברגל כאשר הכדור מונח על הקרקע , מרגע שהשוער הניח את הכדור על הקרקע המשחק התחיל .לאחר הנחת הכדור על הקרקע אסור לשוער להרים את הכדור בידו. במידה והשוער אחז תינתן בעיטה לא ישירה לקבוצה היריבה.
	20. הוצאת חוץ תתבצע ברגל מהנקודה ממנה יצא הכדור תוך 5 שניות ולקיחת 3 מטר מהכדור. יש להעמיד את הכדור מאחורי קו החוץ. ללא קיום אחד הכללים הכדור יועבר לקבוצה היריבה.
	21. הוצאת כדור קרן תתבצע מהקו המסומן , ובלקיחת 3 מטר של שחקני היריבה אי ביצוע בעיטת הקרן תוך 5 שניות הכדור יעבור לשוער היריבה .
	22. כדור נייח –שחקני היריבה יעמדו מאחורי הכדור במרחק 3 מטר מהכדור.
	23. שוער רשאי להחליף את תפקידו לשחקן שדה באישור השופט, בתנאי שהחילוף מתבצע בעת הפסקת המשחק (השוער ישחק עם המספר שרשום לו בדף שיפוט).
	24. בעיטת עונשין (פנדל) תתבצע מהנקודה המסומנת במגרש, אם אין סימון על גבי המגרש השופט יגדיר את הנקודה בתחילת המשחק, בעיטת העונשין תתבצע במרחק של 7 מטר מנקודת האמצע של קו השער, בזמן ביצוע הבעיטה השוער יעמוד על קו השער ויתר השחקנים מסביב למעגל ה-7 מטר.
	25. בבעיטת עונשין (פנדל) אין החלפת שחקנים כלומר, לא ניתן להחליף שוער או להכניס שחקן שיבעט את הפנדל או סתם שחקן.
	26. שחקן אחרון שמבצע עבירה יקבל כרטיס אדום.
7. **שובר שוויון**
	1. במשחקי הליגה יקבע מיקום הקבוצות בכל השלבים עפ"י סדר העדיפות הבא:
		1. ניקוד.
		2. הפרש שערים.
		3. מספר נצחונות.
		4. שערי זכות.
	2. במקרה בו מתקיים שוויון בין שתי קבוצות בכל הפרמטרים ד'לעיל, תקבע העדיפה מבניהן בהתאם ל-
		1. תוצאת המשחק בין הקבוצות.
		2. משחק הכרעה נוסף.
	3. במשחקי הגביע תקבע הקבוצה העולה שלב במקרה של תיקו בתום הזמן החוקי לפי :
		1. הארכה של 10 דקות, 5 דקות מחצית, כאשר בין המחציות אין הפסקה.
		2. בעיטות הכרעה - 3 פנדלים לכל קבוצה .
		3. פנדל לכל קבוצה עד ההכרעה.
		4. בועטי הפנדלים יהיו השחקנים שרשומים בטופס המשחק ובמידה וכולם בעטו ואין הכרעה יהיה סיבוב נוסף עד ההכרעה וכו'.
	4. במשחקי הגביע במקרה של הפסד/ניצחון באותו הפרש שערים, תקבעה העולה עפ"י סדר העדיפות הבא :
		1. שערי זכות.
		2. משחק הכרעה נוסף.
8. **שיטת משחקים**
	1. משחקי הליגה
		1. ליגה בת שני סיבובים. 8 הראשונות מכל מחוז עולות לפלייאוף.
		2. קבוצה המדורגת במיקום גבוהה יותר בעונה הסדירה-תקבל יתרון ביתיות עד שלב הגמר.
		3. **שמינית גמר**- הטוב משני משחקים :
			1. מקום 8 מחוז צפון – מקום 1 מחוז דרום
			2. מקום 7 מחזו צפון – מקום2 מחזו דרום
			3. מקום 6 מחוז צפון – מקום 3 מחוז דרום
			4. מקום 5 מחוז צפון- מקום 4 מחוז דרום
			5. מקום 8 מחוז דרום –מקום 1 מחוז צפון
			6. מקום 7 מחוז דרום –מקום 2 מחוז צפון
			7. מקום 6 מחוז דרום- מקום 3 מחוז צפון
			8. מקום 5 מחוז דרום –מקום 4 מחוז צפון
		4. **רבע גמר**- הטוב משני משחקים :
			1. מנצחת משחק 1 – מנצחת משחק 8
			2. מנצחת משחק 2 – מנצחת משחק 7
			3. מנצחת משחק 3- מנצחת משחק 6
			4. מנצחת משחק 4- מנצחת משחק 5
		5. **חצי גמר**:הטוב משני משחקים

(1)מנצחת משחק 1-מנצחת משחק 3

(2)מנצחת משחק 2-מנצחת משחק 4

* + 1. **גמר הפליאוף**: משחק אחד, יתקיים במגרש שנקבע בתחילת השנה (גם אם בעלת המגרש משתתפת בגמר)
			1. מנצחת משחק 1 – מנצחת משחק 2.
	1. משחקי גביע
		1. גביע לזכר הנספים בסודן, המפסיד יוצא, כל השלבים יתקיימו במגרש שמינהלת הליגה תבחר בתחילת העונה.
		2. גביע הטוטו, המפסיד יוצא, כל השלבים יתקיימו במגרש שמינהלת הליגה תבחר בתחילת העונה.
1. **מסגרת גילאים**

בליגה רשאי להשתתף מי שמלואו לו 16 ומעלה.

1. **תנאים מוקדמים**
	1. מגרש - מגרש קט-רגל (רצוי מגודר) הכולל: תאורה מתאימה, שערים (ראה מידות המגרש, חלק א' סעיף 2) ורשתות.
	2. רישום קבוצה - לפי הנהלים המפורטים בהוראה מספר 7: רישום לליגה, שלהלן.
	3. רישום שחקנים - לפי נהלי הנפקת כרטיס שחקן המפורטים בהוראה מספר 11: רישום לליגה, שלהלן.
	4. התחייבות לאמנת השתתפות, תקנון המשחקים וחוקת המשחק.
	5. התחייבות להשתתפות בכנסים וימי הדרכה - מפגשי בעלי תפקידים המזומנים ע"י מינהלת הליגה מעת לעת.
	6. ביגוד - תלבושת ספורט ייצוגית (חולצה, מכנס וגרבי ספורט) ובכפוף לחוק מספר 21 (חלק ב'): תלבושת שחקנים בחוקת המשחק.
	7. התחייבות לתשלום דמי רישום ו/או תשלום דמי רישום בפועל.
2. **רישום לליגה**
	1. רישום קבוצה
		1. קבוצה המעוניינת ליטול חלק בליגת הקט-רגל ליגת E.I.F.L תירשם באמצעות 'טופס רישום קבוצה' בלבד עד שבוע לפני תחילת הליגה.
		2. טופס רישום קבוצה ניתן להשגה מרכז הליגה .כ"כ, יופץ הטופס בין כל הקבוצות המששתתפות, ערב כל עונת משחקים חדשה, כחלק מחוזר רישום לעונת המשחקים. חוזר זה יכלול את הנהלים המעודכנים לאותה שעה, כמו גם את הגדרת פרק הזמן העומד לרשות רישום מוסדות.
		3. בטופס רישום קבוצה מתבקשת הקבוצה להודיע על כוונתה ליטול חלק בליגת קט-רגל.
		4. טופס אשר יגיע למינהלת הליגה לאחר המועד האחרון הנקוב בחוזר הרישום - לא ייקלט.
		5. טופס רישום קבוצה אשר אינו מלא ו/או אינו מאושר כנדרש - לא ייקלט.
		6. בליגת E.I.F.L תוכל להשתתף קבוצה אשר עמדה בתנאים המוקדמים המפורטים בהוראה מספר 10 ד'לעיל במלואם, בלבד.
		7. לטופס רישום קבוצה יצורפו כל טפסי רישום השחקנים/יות המצויינים בו.
		8. בכל עיר ניתן לרשום עד 5 קבוצות בליגה.
	2. רישום שחקן
		1. רישום שחקנים יעשה על-גבי 'טופס רישום שחקן, בלבד.
		2. טופס רישום שחקן ניתן להשגה במינהלת הליגה. כ"כ, יופץ הטופס בין כל המוסדות המשתתפים, ערב כל עונת משחקים חדשה, כחלק מחוזר רישום לעונת המשחקים. חוזר זה יכלול את הנהלים המעודכנים לאותה שעה, כמו גם את הגדרת פרק הזמן העומד לרשות רישום שחקנים.
		3. לכל שחקן ימולא טופס רישום נפרד.
		4. טופס רישום שחקן אשר אינו מלא ו/או אינו כולל את המסמכים הנלווים ו/או אינו מאושר כנדרש - לא ייקלט.
		5. מסמכים נלווים - שחקן חדש :
			1. צילום תעודת הזהות של השחקן.
			2. תמונת פספורט מעודכנת מהשנה האחרונה.
		6. שחקן ותיק :
			1. כרטיס שחקן אשר הונפק בעונת המשחקים החולפת.
		7. לכל שחקן אשר ימולא עבורו טופס רישום יונפק כרטיס שחקן. יונפקו ע"י מינהלת הליגה/גורם אחר שאושר ע"י המינהלת בלבד.
		8. שחקן העובר מקבוצה לקבוצה חייב בכרטיס שחקן חדש. נוהל הנפקת כרטיס לשחקן עובר קבוצה :
			1. מכתב בקשה להנפקת כרטיס שחקן מקבוצתו החדשה של השחקן.
			2. טופס רישום שחקן.
			3. תמונת פספורט מעודכנת מהשנה האחרונה.
		9. העברה/צירוף שחקנים מקבוצה לקבוצה עד המחזור השלישי ובפגרה בין שתי הסיבובים של הליגה בתיאום עם רכז הליגה ועפ"י התקנון.
		10. דמי העברה של שחקן מקבוצה לקבוצה הינו 150 ₪,ללא תשלום זה השחקן לא יוכל לעבור קבוצה.
		11. בכל רגע נתון ניתן שיהיו בכל קבוצה רשומים עד 30 שחקנים פעילים.
3. **בדיקה רפואית**
	1. לפני תחילת כל עונת פעילות מומלץ כי על שחקני הקבוצה הנוטלים חלק בתחרויות לעבור בדיקה רפואית.
4. **אמצעי זהירות ובטיחות**
	1. האחריות הבלעדית לנקיטת אמצעי הזהירות המתאימים כדי למנוע אפשרות של תאונה או פגיעה במהלך

 המשחקים ו/או האימונים - תחול על הנהלות הקבוצות.

* 1. הקבוצה המארחת הינה האחראית על שלום הקבוצות והשחקנים המתארחים במגרשה הביתי. אחריות זו

 תחול מרגע כניסת הקבוצות האורחות למגרש ועד לרגע יציאתן ממנו.

* 1. על הקבוצה המארחת מפגש לנקוט באמצעים הבאים להבטחת שלום אורחיו -
	2. המצאות תיק עזרה ראשונה - על ציודו המלא והמעודכן שונה לאורך התחרות כולה.
	3. סילוק כל מפגע במגרש הקט-רגל העלול לסכן את שלום השחקנים, טרם תחילת התחרות, גם אם אירע זמן

 קצר לפני תחילתה. במקרה הצורך - ניתן לאתר אתר חלופי העומד בדרישות, כמפורט בתקנון המשחקים.

1. **מעקב ודיווח נתונים**
	1. באחריות כל קבוצה לבצע מעקב אחר כרטיסים צהובים/אדומים ושערים.
	2. כל קבוצה מחויבת בדיווח נתוני משחקה כגון : תוצאה, משתתפים, שערים, כרטיסים וכל אירוע שהתרחש במהלך המשחק או בסיומו לרכז הליגה עד מוצ"ש, אי דיווח בזמן יגרור הפחתת נקודה אחת ממאזן הקבוצה.
2. **ליגת ילדים**
	1. במהלך חוה"מ פסח, סוכות יתקיימו טורנירים מרוכזים עבור הילדים בשיטת ליגה. שתי הקבוצות שיזכו במירב הנקודות (בתנאי ששיחקו כמות זהה של משחקים) ישחקו בניהן לפני גמר הבוגרים בגמר גביע לזכר הנספים בסודן.
3. **ישיבות**
	1. הישיבות יתקיימו פעם בחודש (ביום שישי השני של אותו חודש) במקום שיקבע מראש ע"י יו"ר הליגה.
	2. הגעה לישיבה – כל קבוצה מחויבת להגיע לכל ישיבה, אי הגעה לישיבה משמעותה הפחתה של נקודה אחת ממאזן הקבוצה.
	3. מבנה הישיבה:
		1. סטאטוס מטלות מישיבה קודמת.
		2. דיון בנושא קידום הליגה.
		3. סבב התייחסויות.
		4. סיכום יו"ר הליגה.
		5. כל ישיבה תסוכם ע"י נציג אחת הקבוצות והסיכום יופץ לכלל הקבוצות עד מוצ"ש.
4. **פרסים – בתחילת העונה יקבעו הפרסים הבאים**
	1. מקום 1 בעונה הסדירה.
	2. האלופה.
	3. מקומות 2-3 בפלייאוף הליגה.
	4. מס' שחקנים מצטיינים.

חלק ב': שיפוט וסדרי התחרויות

1. **חוקת המשחק**

המשחקים ייערכו לפי חוקת המשחק המפורסמת ע"י מינהלת ליגת E.I.F.L, המבוססת על הוראות חוקת הכדורגל כפי שפורסמה ע"י איגוד הכדורגל הבינ"ל, להוציא הוראות מיוחדות המתפרסמות בה.

1. **סדר המשחקים**
	1. משחקי ליגה
		1. המשחקים יתנהלו לפי תוכנית שתקבע מראש ע"י מינהלת ליגה בלבד, ואשר תופץ בין מנהלי

הקבוצות ערב תחילת העונה בחוזר מיוחד אשר יקרא 'לוח המשחקים'.

* + 1. הקבוצה המארחת (הביתית) הינה הקבוצה הרשומה ראשונה בלוח המשחקים, ובטופס דו"ח שופט.
		2. משחק גמר הפלייאוף יתקיים באירוע חגיגי במגרש שיבחר בתחילת השנה.
	1. משחקי גביע
		1. שיבוץ המשחקים יערך עפ"י הגרלה רנדומלית אשר תיערך במשרדי מינהלת ליגה בנוכחות נציגי

 הקבוצות.

* + 1. משחק גמר הגביע יתקיים באירוע חגיגי במגרש שיבחר בתחילת השנה. כל קבוצה בליגה מחויבת בנוכחות של חמישה נציגים לפחות. אי נוכחות תגרור אי עלייה לפלייאוף הליגה.
1. **הופעה למשחק**
	1. חובה על כל קבוצה להופיע למשחק שנקבע לה.
	2. על כל שני מנהלי קבוצות ליצור קשר עד יום ג' טרם המשחק בין קבוצותיהן, לכל המאוחר, ולוודא

 כי כתובת המגרש, דרך ההגעה המדוייקת ושעת תחילת המפגש, מוסכמים ובהירים לשני הצדדים.

* 1. על הקבוצה המארחת והאורחת להגיע 30 דקות לכל המאוחר, טרם השעה המצוינת כשעת שריקת הפתיחה

 המשחק הרשום (להלן – שעת תחילת המפגש) בחוברת לוחות המשחקים או, המסוכמת בין שני

 מנהלי הקבוצות (בעת שינוי).

* 1. המשחק יחל בדיוק בשעה הנקובה בלוח המשחקים (או המסוכמת).
	2. קבוצה שלא תעמוד בשריקת הפתיחה,או אי הופעה יגרור הפסד טכני לקבוצה ודיון בוועדת משמעת במנהלת הליגה
	3. קבוצה אשר לא תופיע לשני משחקים רצופים, או לשלושה משחקים לא-רצופים, תועמד לדין בפני

 ועדת המשמעת במינהלת הליגה.

* 1. על כל עבירה על האמור הנ"ל 20.6-20.7 ינקטו צעדים כמפורט בתקנון המשמעת.

1. **תלבושת**
	1. על כל קבוצה להופיע בתלבושת ספורט אחידה ומסודרת (חולצה ומכנסיים קצרים) ,לשוער מותר מכנס ארוך ספורטיבי.
	2. כל קבוצה אשר מופיעה במסגרת משחקי הליגה והגביע של הליגה יופיעו על חולצות הקבוצה סמל הליגה.
	3. הקבוצה המארחת חייבת להופיע מצויידת בשתי מערכות לבוש בצבעים שונים. במידה והופיעו שתי

 קבוצות במערכות לבוש בעלות צבע זהה, תחליף הקבוצה הביתית את תלבושתה.

* 1. על הקבוצה המארחת לדאוג ל-2 תלבושות משחק ,לטופס שיפוט למשחק, 2 כדורי משחק והרכבת הרשתות.
	2. כל קבוצה מחויבת להביא ציוד רפואי/עזרה ראשונה לכל משחק.
	3. לא ניתן לשחק ללא גופיות ספורט.
1. **שיפוט**
	1. שופטים למשחקים ימונו ע"י מינהלת הליגה מתוך רשימת השופטים המוסמכים (כל קבוצה בליגה מחויבת

 למנות 4 שופטים מטעמה).

* 1. על השופטים להגיע כ - 20 דקות, לכל המאוחר, טרם השעה המצוינת כשעת תחילת

המשחק הרשום (להלן – שעת תחילת המפגש) בחוברת לוחות המשחקים או, המסוכמת בין שני

מנהלי הקבוצות המשחקות (בעת שינוי).

* 1. שופט שלא הופיע לשעת תחילת המשחק שנקבעה, או אי-הופעה של השופטים, יגררו הפחתה של שתי נקודות לקבוצתם והופעה של שופט אחד בלבד יגרור הפחתה של נקודה אחת לקבוצתם.
	2. שופט ימלא דו"ח על התרחשות העניינים במהלך המשחק, להלן - 'דו"ח שיפוט'. דו"ח השופט הינו המסמך

 הקובע בכל הנוגע למצב המגרש/אתר התחרות, שעת התחלת המשחק וסיומו וכן כל העובדות הנוגעות למשחק, אשר אירעו בו, או מיד לאחר סיומו.

* 1. למשחק יגיעו 3 שופטים (ראשי, קוון, רושם).
	2. הגעה בתלבושת שופטים חובה.
	3. ציוד נדרש : שעון עצר, 2 משרוקיות, כרטיסים צהובים ואדומים.
	4. רישום שערים בצורת מקל (ו), רישום כרטיסים צהובים/אדומים במהלך המשחק.
	5. שופט לא יעשן במהלך המשחק.
	6. שופט לא ירכיב משקפי שמש במהלך המשחק.
	7. באחריותו של השופט הראשי להחתים את אחראי הקבוצה המתארחת ואחראי הקבוצה האורחת.
	8. על דו"ח השיפוט להגיע לידי רכז הליגה ולמשרדי מינהלת הליגה תוך 4 שעות לכל המאוחר.
	9. במקרה ושופט אינו מגיע למשחק, ניתן להגדיר שופט חלופי מוסכם באופנים הבאים :
		1. הגרלה - אשר תערך בין מועמדי שתי הקבוצות.
		2. חלוקת שיפוט - מדריכי שתי הקבוצות יטלו על עצמם את שיפוט המשחק, כל אחד מחצית בתורו.
		3. ראשי שתי הקבוצות יבחרו שופט ניטרלי המוסכם על שתיהן ואם אין הסכמה המשחק ידחה למועד

אחר בתיאום עם רכז הליגה.

* 1. במקרה ונקבע שופט ע"י אחד האמצעים המצויינים בסעיפים קטנים 23.12.1-23.12.3 ד'לעיל, יחתמו שני

 מנהלי הקבוצות -או באי כוחם הנמצאים במגרש - על דו"ח השיפוט כראייה על הסכמתם לאופן זה טופס

 השיפוט יומצא לאחר המשחק לרכז הליגה המחוזי (באחריות מנהלי הקבוצות).

* 1. כל האמור בסעיפים קטנים 23.12.1-23.12.3 ד'לעיל אינו בגדר אלא המלצה בלבד. מינהלת הליגה

 ממליצה כי במקרה והקבוצות אינן מגיעות לידי הסכם ייערך משחק אימון.

* 1. כל השאלות הנוגעות ביחס לפירוט החוקים הנוגעים לעובדות אשר צויינו ע"י השופט בדו"ח השיפוט,

 הסקת המסקנות החוקיות, וכן אישור תוצאות התחרות או אי-אישור התוצאות, הינן אך ורק בידי

 מינהלת הליגה וועדת המשמעת הכל לפי הענין, כאשר האירועים במשחקים הובאו לדיון לפניהן.

1. **שיתוף שחקנים**
	1. שחקן אינו רשאי לשחק בליגה אם לא מלאו לו 16.
	2. שחקן לא כשיר למשחק מבחינת התקנון, ואשר שיחק שלא כחוק: אינו מבוטח, מורחק, אינו רשום

 בטופס, ללא כרטיס שחקן , גילו אינו מתאים, יגרום להפסד טכני לקבוצתו.

* 1. נגד שחקן, אשר הורחק על ידי השופט, ינקטו צעדים משמעתיים כמתבקש בחוקת המשחק.
	2. כל השאלות הנוגעות לחוקיות השחקנים אשר שותפו במשחק, הינן אך ורק בידי מינהלת הליגה וועדת

 המשמעת, הכל לפי העניין, כאשר הסוגיות הנוגעות הובאו לדיון בפניהן.

1. **התנהגות בילתי ספורטיבית**
	1. האחראים על הקבוצות יסבירו לשחקנים שיש להימנע מצורת משחק חריפה ולהימנע מפגיעות

 גופניות. כמו כן, חייבות שתי הקבוצות המתמודדות לשמור על הסדר סביב המגרש/אתר התחרות בעת

 המשחק.

* 1. קבוצה אשר התנהגות שחקניה ומנהליה, במגרש ומחוצה לו, תהיה מנוגדת לנורמות ההגינות

 הספורטיבית תועמד לדין בפני ועדת המשמעת של הליגה.

* 1. קבוצה אשר תפגין הופעה בלתי-ספורטיבית באופן מתמיד, או תחרוג באופן חמור מתקנון המשחקים

 מספר פעמים, צפוייה להרחקה לצמיתות ממסגרת משחקי הליגה.

* 1. במידה ומשחק לא הגיע לסיומו החוקי בעקבות התנהגות לא-ספורטיבית, או החלטת שופט, תוצאת

 המשחק תוכרע ע"י ועדת המשמעת של הליגה בהשתתפות ראשי הקבוצות המעורבות באירוע, שופטי המשחק וכל גורם נוסף עפ"י החלטת יו"ר הליגה.

* 1. הפרעת אוהדי קבוצה תגרום להעמדתה לדין בפני ועדת המשמעת של הליגה.
	2. אי-מילוי סעיפי התקנון ע"י אחת הקבוצות תגרום להעמדתה לדין בפני ועדת המשמעת של הליגה.
1. **דחיית משחק**
	1. משחקי הליגה והגביע יתקיימו לפי לוח המשחקים שנקבע על ידי מינהלת הליגה בלבד. אין לשנות לוח

 משחקים ללא ידיעת רכז הליגה וקבלת אישור יו"ר הליגה.

* 1. להוציא בנסיבות חריגות (אבל, חתונה ומיזג האוויר) לא תאושר דחיית משחק, הודעה על דחיית משחק

 תמסר מטעם רכז הליגה 4 ימים לפני מועד המשחק. (96 שעות).

* 1. מנהל קבוצה המעוניין בדחיית משחק בגלל הסיבות המתוארות לעיל, יפעל לפי הנוהל הבא :
		1. יצירת קשר עם מנהל הקבוצה עימה הוא אמור להיפגש וקבלת הסכמתו לדחיית המפגש.
		2. תיאום מועד (יום ושעה) חלופי לקיום המפגש.
		3. יידוע רכז הליגה ביחס לדחיית המפגש, וביחס למועד החלופי המוסכם המבוקש.
		4. המתנה לאישורו של רכז הליגה ולתיאום חדש לשופט.
		5. קבלת האישור ויצירת קשר עם מנהל הקבוצה היריבה לתיאום סופי של המפגש במועד החדש.
	2. במידה ולא הושגה הסכמתו של מנהל הקבוצה היריבה ו/או לא התקבל אישורו של רכז הליגה, יתקיים המפגש במועד המקורי המתוכנן.
	3. אי-הופעה למשחק, שלא אושרה בקשה לדחייתו, דינה כדין אי-הופעה למשחק.
	4. במקרה של דחייה, יתקיים המשחק הדחוי עד שבועיים מיום דחיית המשחק (על הקבוצות לתאם ביניהם על מועד חלופי עד 3 ימים ממועד תאריך המקורי,ולא רכז הליגה יקבע את המועד החדש וקבוצה שלא תופיע למועד שנקבע יחשב כהפסד טכני לקבוצה שלא הופיע.
	5. דחייה מסיבות התלויות במזג אוויר - קבוצות חייבות להופיע למשחק בכל מזג אויר. משחק ליגה יידחה

 רק אם שופט המשחק ימצא כי תנאי המגרש אינם מאפשרים משחק באופן שאינו מסכן את שלום

 השחקנים.

* 1. דחיית משחק עקב חתונה תאושר רק בתנאי שהחתן הינו אחד משחקני הקבוצה ובאישור רכז הליגה.
	2. דחיית משחק עקב אבל תאושר בתיאום מראש עם רכז הליגה.
1. **ביטול משחק / בקשות מיוחדות**
	1. ככלל, לוח המשחקים יתנהל לפי הסדר אשר נקבע ע"י מינהלת ליגה בלבד ובכפוף לאמור בהוראה מספר 19 : סדר המשחקים. לא ניתן לבטל משחק או לדרוש את אי-קיומו באופן בילתי-חוזר.
	2. בנסיבות חריגות, הודעה על ביטול משחק ו/או מחזור משחקים תמסר ע"י רכז הליגה. דינו של משחק ו/או

 מחזור משחקים אשר בוטל בנסיבות הללו יהיה כדין משחק דחוי הכפוף לאמור בהוראה מספר 26: דחיית

 משחק, ד'לעיל.

* 1. בכל פעם ששתי קבוצות נפגשות לטובת קיום משחק - יתקיים זה בכל מקרה, כמשחק אימון ו/או ידידות,

 גם אם נתגלעה מחלוקת בין מנהלי הקבוצות ו/או לא הושגה הסכמה כאמור בסעיף 26.4 ד'לעיל.

1. **ניקוד**
	1. ניצחון במשחק מקנה - 3 נקודות; תיקו - 1 נקודות; הפסד מקנה - 0 נקודות.
	2. ניצחון טכני מזכה ב-3 נקודות (תוצאת המשחק תהייה 3-0).
2. **התפרקות קבוצה**

תוצאות משחקים נגד קבוצה שהתפרקה תקבענה לפי התנאים שלהלן -

* 1. במידה וקבוצה התפרקה במהלך סיבוב המשחקים הראשון, יבוטלו כל תוצאות המשחקים בהם נטלה

 הקבוצה חלק באותה עונה, עד להוצאתה ממסגרת המשחקים.

* 1. במידה והקבוצה סיימה את סיבוב המשחקים הראשון והתפרקה טרם, או לאחר, תחילת משחקי סיבוב ב',

 ישארו תוצאות המשחקים כפי שאושרו ע"י ועדת הליגה והגביע, ואילו יתר המשחקים אשר אותם היתה

 צריכה הקבוצה לשחק עד סיום עונת המשחקים יקבעו בתוצאה 0:3 לטובת הקבוצות היריבות.

* 1. קבוצה שלא תופיע במשחקי ההצלבה (פלייאוף) תנוצח טכני ותורחק מהמשך המשחקים.
	2. לא יינתן החזר כספי לקבוצה שפורקה/התפרקה.

חלק ג': ועדות ליגה

1. **ועדת ערעורים ומשמעת**
	1. בליגה תפעל ועדת ערעורים ומשמעת אשר תמנה 4 חברים.
	2. הרכב הועדה

 א. נציג הקבוצה המעורבת באירוע.

 ב. רכז הליגה.

 ג. נציג נייטרלי (נציג מינהלת, אשר אין לו נגיעה באופן ישיר למי מהצדדים המעורבים).

 ד. שופטי המשחק במידת הצורך.

* 1. תפקידי הועדה
		1. דיון בנושא משמעת בהתאם למפורט בתקנון המשמעת, בעבירות

 פרט ובעבירות קבוצה.

* + 1. שמיעת ערעורים על החלטות הוועדה.
		2. שמיעת ערעורים והשגות בנוגע לחוקיות משחקים מצדן של קבוצות.
	1. ועדת המשמעת רשאית לדון בכל תלונה אשר תגיע אליה באחת הדרכים הבאות:
		1. דו"ח שופט
		2. על ידי מנהלת הליגה ו/או ועדת הליגה, או בשמן, בשל עבירות ארגוניות של קבוצות או ממלאי

 תפקידים בהן, או אי מילוי הוראות התקנון.

* + 1. תלונה מטעם מנהל קבוצה .
		2. כמו כן יהיה בסמכות הועדה לדון בתלונות שתוגשנה כתוצאה מהתנהגותם של שחקנים חברי הקבוצה, או ממלאי תפקידים בה, על המגרש או בקרבתו וגם במקום אחר ביום המשחק.
		3. על רקע ספורטיבי, ו/או כתוצאה מהתנהגות קהל הצופים בתחרויות.
		4. על ידי קבוצות נגד שחקניהן.
	1. הגשת תלונה
		1. תלונת שופט/משקיף/בא-כוח מינהלת ליגה או ועדת הליגה, תכלול את הפרטים הבאים:

 א. מהות גורם התלונה (התנהגות השחקן וכו').

 ב. הסדר במגרש, התנהגות הקהל.

 ג. התנהגות הקבוצות: השחקנים וראשי הקבוצות.

 ד. תאור מפורט ומדוייק של העבירה, ציון מועד ביצועה, המעורבים בעבירה, והנזק שגרמה.

 ה. אמצעים אשר ננקטו נגד העבריינים.

* + 1. על התלונה להגיע לידי רכז הליגה לא יאוחר מ3- ימים לאחר מועד המשחק.
	1. ערעור על משחקים
		1. כל קבוצה רשאית להגיש ערעור לועדה זו, בהתאם לתקנון המשחקים. הערעור יכול להיות על

תוצאות המשחק או על חוקיותו של המשחק. יחד עם זאת קבוצה לא רשאית להגיש ערעור על כרטיס צהוב/אדום שנשלף במהלך המשחק או בסיומו.

* + 1. ערעור על משחק יש להגיש בכתב, ולא יאוחר מ3- ימים לאחר מועד המשחק.
		2. ערעור על משחק יוגש על גבי 'טופס ערעור על משחק' בלבד.
		3. טופס ערעור על משחק' ניתן להשגה במשרדי מינהלת הליגה. כמו כן, יופץ הטופס בין כל המוסדות

המשתתפים, ערב כל עונת משחקים חדשה, כנספח ללוח המשחקים.

* 1. הזמנה להופעה בפני ועדת המשמעת
		1. הזמנה הנשלחת עבור קבוצה/מנהל/שחקן, בפקס, או הנמסרת באמצעות הודעה טלפונית,

לקבוצה, 48 שעות לכל המאוחר, טרם מועד ישיבת ועדת המשמעת - תיחשב כחוקית ומחייבת.

* + 1. אין בטיעון אי-קבלת הודעה, הנמסרת כמפורט בסעיף קטן 30.7.1 ד'לעיל, משום צידוק לאי-הופעה

בפני ועדת משמעת.

* 1. הופעת נאשם/ים
		1. לא הופיע/ו הנאשם/ים רשאית ועדת המשמעת לברר את התלונה נגדו/ם בהעדרו/ם, ולפסוק

לפי החומר שהוצג בפניה, בצורת כתב אישום, עדויות וכו'.

* + 1. לא הופיע/ו הנאשם/ים בפני ועדת המשמעת והודיע/ו על סיבת אי-הופעתו/ם מראש בכתב לועדת

המשמעת, תשקול הועדה, אם לדחות את הבירור או לקיימו.

* + 1. בכל מקרה של הודעה על אי-הופעה, על הנאשם/ים לצרף מסמכים המנמקים את סיבת אי

הופעתו/ם .

* + 1. התנהגות הנאשמים המופיעים בפני ועדת המשמעת, או העדים הבאים להעיד, חייבת להיות כמו בבית משפט וכל סטייה מההתנהגות המקובלת במקרה כזה תיחשב כבזיון בית הדין ותיענש בהתאם.
	1. עדים
		1. עדים יוזמנו להופעה בפני ועדת המשמעת עפ"י בקשת בא-כוח הועדה ו/או עפ"י בקשת קבוצה

נאשמת.

* + 1. ועדת המשמעת רשאית להזמין למסירת עדות וחקירה כל שחקן, שופט (כולל נציג איגוד השופטים),

נציג הקבוצה או ממלא תפקיד בקבוצה, או משקיף, לפי ראות עיניה. על המוזמן להופיע במועד

שנקבע כמפורט בהזמנת ועדת המשמעת. אי הופעה תיחשב בזיון ותיענש כמוגדר בסעיפי עבירות

ועונשים.שופט יוזמן רק במקרה של הפסקת משחק, הכאת שופט או במקרה של דו"ח בלתי ברור.

חקירת שתי וערב של השופט לא תיעשה בנוכחות הצדדים, אלא אם כן ועדת המשמעת תחליט

אחרת.

* 1. על הקבוצות להביא את כל העדים אשר ברצונן להשמיע בפני ועדת המשמעת לישיבה הראשונה של

 הועדה.

* 1. נוהל ועדת המשמעת
		1. הקראת כתב האישום והגשת כרטיס השחקן (בדיון בעבירות פרט).
		2. שאלה לנציג הקבוצה הנאשמת אם הוא מודה באשמה, אם לאו.
		3. במקרה של הודאה באשמה תינתן לנציג הקבוצה הנאשמת הזכות להשמיע טענותיו לגבי נסיבות

המקרה וכן לגבי הנסיבות העשויות להקל בעונשו.

* + 1. במקרה של אי-הודאה באשמה תחולנה ההוראות הבאות:

(א) שמיעת הנציג הקבוצה הנאשמת לגבי כל נסיבות המקרה וכן לגבי נסיבות העשויות להקל במקרה שיורשע בדין.

 (ב) החלטת ועדת המשמעת לגבי הזמנת עדים (אם כן, שמיעתם וחקירתם).

* + 1. החלטת ועדת המשמעת על הרשעה או זיכוי והוצאת פסק דין וגזר דין.
	1. פסקי דין
		1. ועדת המשמעת תסיים את הדיון בכל אשמה אשר הובאה בפניה בישיבתה הראשונה. בכל מקרה

שהועדה תמצא כנחוץ והכרחי לדחות את הדיון, תוכל לעשות כן, בתנאי שתינתן על כך החלטת

ביניים אשר תקבע מה יהיה דין הנאשמים עד למתן ההחלטה הסופית.

* + 1. ועדת המשמעת תהא רשאית ליתן פסקי דין בדיונים שהתנהלו לפניה כדלקמן:

 (א) ע"י הקראה בנוכחות הנאשם (בדיון בעבירות פרט) או נציג הקבוצה הנאשמת.

 (ב) ע"י מתן הודעה לנאשם (במקרה של דיון בעבירות פרט), או לנציג הקבוצה הנאשמת, למחרת

 הדיון באמצעות רכז הועדה ע"י משלוח פסק דין בדואר, בפקס או טלפונית.

* + 1. במקרה של הרשעה עפ"י הודאה באשמה, חייבת הועדה לנמק את פסק הדין אך ורק לגבי מידת

העונש ולא לגבי עצם ההרשעה.

* + 1. במקרה של הרשעה שלא עפ"י הודאה באשמה, חייבת הועדה לנמק הן את ההרשעה והן את מידת

העונש.

* + 1. כל פסק דין יצויין מועד תחילת תוקף העונש אשר הוטל על פיו.
		2. ועדת המשמעת רשאית לבטל או לקבוע תוצאות כל משחק אשר האירועים הקשורים בו נדונו

בפניה. החליטה הועדה לפסול משחק – תקבע הועדה את תוצאות המשחק או תחליט על משחק

חוזר ועל תנאי קיומו.

* + 1. פסקי הדין של ועדת המשמעת נכנסים לתוקפם במועד חתימתם ע"י חברי הועדה או בכל מועד אחר,

אשר ייקבע ע"י הועדה בפסק הדין.

* + 1. ועדת המשמעת תהיה ריבונית בדיוניה ובהחלטותיה ואין בסמכותו של מוסד כל שהוא להתערב

בהם. פסקי הדין של הועדה אינם טעונים אישור.

* + 1. המוסד היחידי הרשאי לשנות או לבטל פסק דין של ועדת המשמעת הינו יו"ר הליגה, הרשאי לדון

בעניין לאחר שיוגש לה ערעור כחוק . החלטות ועדת הערעורים והמשמעת של הליגה תינתנה בכתב ותשלחנה לצדדים תוך שבוע מיום קבלת ההחלטה.

* 1. ערעור על החלטת ועדת ליגה ו/או משמעת הליגה
		1. הורשעה קבוצה ע"י ועדת משמעת הליגה - תעמוד לה זכות ערעור על ההרשעה.
		2. הוגש ערעור נגד פסק דין של ועדת המשמעת הליגה, לא תשנה עצם הגשתו את ריצוי העונש אשר

יישאר בתוקפו עד אשר יבוטל, או ישונה, ע"י ועדת המשמעת.

חלק ד': תקנון משמעת

1. **תחולה ושינויים**
	1. תקנון זה חל על כל הקבוצות המשתתפות בליגה, על כל השחקנים הרשומים בליגת E.I.F.L, מנהלי

 הקבוצות, מאמנים, רכזי ספורט ושופטים.

* 1. ועדת התקנון של מינהלת הליגה רשאית להחליט על שינויים לגבי כל סעיף וסעיף של תקנון זה. לשינויים

 אלה יינתן תוקף חוקי בפרסום רשמי מטעם הועדה. פרסום השינויים בפרסומי הועדה יחייב את כל אלה

 אשר תקנון זה חל עליהם.

1. **הנחיות כלליות**
	1. כל אדם יודע להבחין בין טוב לרע.
	2. כל אדם הינו אחראי לתוצאות הטבעיות של מעשיו.
	3. כל אדם הינו בדעה צלולה עד שלא יוכח ההיפך.
2. **אי ידיעת התקנות**

אי ידיעת התקנות, בין של תקנון זה ובין של כל תקנון אחר של הליגת הקט-רגל של ליגת E.I.F.L לא ישמש צידוק או הגנה.

1. **הרחקה אוטומטית ו/או התראה**
	1. שחקן אשר הורחק ממשחק כל-שהוא על ידי שופט המשחק, בין אם כרטיסו נלקח על ידי השופט ובין אם

 כרטיסו לא נלקח על ידי שופט המשחק, יורחק אוטומטית ממשחק רשמי אחד (ליגה, גביע וכו').

* 1. הרחקה אוטומטית כאמור לעיל תהיה לגבי משחק רשמי ראשון אשר בהם תשתתף קבוצתו לאחר המשחק

 בו הורחק.

* 1. כל שחקן אשר היה בעונש הרחקה אוטומטית, יובא לדין בפני ועדת המשמעת אם דו"ח השופט יחייב זאת.

 ועדת המשמעת תהיה רשאית לקבוע לשחקן כל עונש וזאת לפי שיקול דעתה בהתחשב בנסיבות ההרחקה

 ובהרשעות קודמות של השחקן.

1. **החמרה והקלה בהטלת עונשין בהחלטותיה על מידת העונש תיקח ועדת המשמעת בחשבון את עברו הספורטיבי ועונשים קודמים של הנאשם**.
2. **הכאת שופט**בכל מקרה של הכאת שופט על ידי שחקן/ים ו/או בעל/י תפקידים ו/או אוהד/ים במגרשים, תהא ועדת המשמעת חייבת להטיל על הקבוצה, אשר תורשע בגין מקרה כאמור לעיל, עונש כפול מהעונשים הנהוגים לגבי מקרים דומים.
3. **מעשה בלתי ספורטיבי**
	1. מעשה בלתי ספורטיבי - כל מעשה או ניסיון להשגת יתרון לקבוצה בדרך בלתי ספורטיבית כדלקמן:
		1. ניסיון לשידול או פיתוי בעל תפקיד ו/או שחקן ו/או מאמן להשפיע על תוצאות המשחק, ע"י

מעשה או הימנעות ממעשה, העלול לגרום להכשלת קבוצה במשחק או בכל דרך אחרת.

* + 1. הסכמה של בעל תפקיד ו/או שחקן ו/או מאמן, לעשות מעשה או להימנע מעשיית מעשה, העלול

לגרום להכשלת קבוצה במשחק או בכל דרך אחרת.

* + 1. שימוש בכוח או באיומים נגד שחקן/ ו/או מאמן אשר יגרום בפועל להשפעה על התנהגותם

הספורטיבית לפני תחילת המשחק, בשדה המשחק ו/או לאחר סיומו, באופן אשר יגרום בפועל

להכשלת קבוצתם.

* + 1. מתן שוחד ו/או קבלת שוחד, בכסף או בשווה כסף, על מנת להשיג יתרון בלתי מוצדק לקבוצה.
		2. מעשה או מחדל אחר, מכל סוג שהוא, שהביא בפועל להכשלת קבוצה בדרך בלתי ספורטיבית.
		3. נסיון למתן שוחד ו/או נסיון לקבלת שוחד, בכסף על מנת לנסות להשיג יתרון בלתי מוצדק לקבוצה.
	1. קבוצה אחראית לכל מעשה בלתי ספורטיבי אשר נעשה ע"י שחקניה, חברי הנהלתה או ממלאי תפקידים

 בה מכל סוג שהוא, אלא אם הוכיחה הקבוצה כי המעשה נעשה במכוון כדי להכשיל את הקבוצה. אחריות

 כנ"ל תחול גם בכל מקרה שהמעשה הבלתי ספורטיבי יעשה שלא במסגרת תפקידו של עושה המעשה

 בקבוצה.

* 1. קבוצה תהא אחראית לתוצאות כל מעשה בלתי ספורטיבי אשר נעשה ע"י אוהד או אוהדים, אלא אם

 הוכיחה הקבוצה כי עושה המעשה לא היה אוהד, או אם הוכיחה הקבוצה כי המעשה נעשה במכוון להכשיל

 את הקבוצה.

* 1. כל מעשה בלתי ספורטיבי אשר נעשה לטובת הקבוצה - שלא על ידי ממלא תפקיד כלשהו בקבוצה – חזקה

 כי נעשה על ידי אוהד אלא אם הוכח ההיפך.

1. **עידוד בלתי ספורטיבי**

תשלום מענק בכסף, או בשווה כסף, או תמריץ לשחקן, או שחקנים של קבוצה אחרת, על מנת לעודדם לנצח קבוצה יריבה, או קבלת מענק בכסף או בשווה כסף, מכל צד ג' לשם תמריץ או עידוד על מנת לנצח קבוצה יריבה.

1. **ניסיון לעשיית מעשה בלתי ספורטיבי או לעידוד בלתי ספורטיבי כל ניסיון לעבור אחת או יותר מהעבירות המפורטות בסעיפים ה' ו-ו' ד'לעיל, דינו כדין עשיית המעשה עצמו, אף אם הניסיון נכשל.**
2. **תלונות של קבוצות נגד קבוצות יריבות**
	1. קבוצה רשאית להגיש תלונה נגד יריבתה למשחק אך ורק תוך 3 ימים לאחר מועד המשחק.
	2. הקבוצה המתלוננת לא תהיה רשאית לבטל תלונה שהוגשה על ידה.
	3. רכז הליגה יהיה רשאי להחליט אם התלונה מצדיקה הגשת כתב אישום לועדת המשמעת.
	4. אם יתברר בועדת המשמעת כי התלונה הייתה כוזבת או הוגשה שלא בתום לב, תהיה רשאית ועדת

 המשמעת לנקוט בצעדים משמעתיים כנגד הקבוצה המתלוננת.

1. **רשימת עבירות ועונשין (פרט)**
	1. רשימת עבירות
		1. משחק מסוכן – משחק מסוכן אשר בגינו הורחק השחקן משדה המשחק ע"י שופט המשחק.
		2. התנהגות בלתי ספורטיבית – התנהגות בלתי ספורטיבית בין שבוצעה בעת המשחק, לפני תחילתו או

לאחר סיומו.

* + 1. פגיעה בשחקן יריב - פגיעה במתכוון בשחקן יריב.
		2. העלבת שופט - העלבת שופט המשחק ע"י ביטוי גס, איום, תנועות מעליבות, יריקות, דחיפות וכו'

בין אם העבירה בוצעה בגבולות המגרש, או בכל מקום אחר.

* + 1. פגיעה גופנית בשופט - פגיעה גופנית בשופט המשחק, בין שהפגיעה בוצעה בעת המשחק, לפני

תחילתו או לאחר סיומו, ובין שהפגיעה בוצעה בגבולות המגרש או בכל מקום אחר.

* + 1. השתתפות בקטטה - השתתפות בקטטה שבה משתתפים שניים ויותר, וזאת בין שהקטטה פרצה

בעת המשחק, לפני תחילתו או לאחר סיומו, ובין שהקטטה פרצה בגבולות המגרש, בדרך אליו

וממנו.

* + 1. אי ציות שחקן שהורחק - סירוב השחקן שהורחק לציית להוראות שופט המשחק לעזוב

את שדה המשחק.

* + 1. אי ציות מנהל קבוצה להוראות השופט - מניעתו או סירובו של מנהל הקבוצה לגשת לשופט ולציית

לכל הוראה שניתנה לו ע"י שופט לצרכי הניהול התקין של המשחק, לרבות סיוע לשופט להוצאת

שחקן שהורחק מקבוצתו.

* + 1. אי מילוי חובתו של מנהל קבוצה - הימנעותו של מנהל קבוצה מלמלא חובותיו עפ"י התקנון, לרבות

אי מתן הגנה לשופט מפני שחקנים ו/או אנשים שאינם מורשים להימצא בשדה המשחק

ובשוליו.

* + 1. השתתפות שלא כדין במשחק – שחקן המשתתף במשחק, לרבות שחקן הנמצא ברשימה

המוגשת לשופט והוא:

 א. הורחק ממשחק וטרם נחרץ דינו, או:

 ב. נמצא בעונש הרחקה ממשחקים באותה עת, או:

 ג. רשום בקבוצה אחרת, או:

 ד. אינו רשום בקבוצה בה הוא משתתף, או:

 ה. משתתף במשחק בניגוד להוראה מהוראות התקנון.

* + 1. רישום בשתי קבוצות שחקן הרשום כחוק בקבוצה אחת ונרשם כשחקן בקבוצה שנייה ללא קבלת

אישור כחוק ממינהלת הליגה.

* + 1. הפרת סדר - הפרת הסדר או התפרעות בכל צורה שהיא על המגרש, בדרך אליו או ממנו, או במשרדי

מינהלת הליגה.

* + 1. ביזוי מוסדות ו/או ממלאי תפקידים - ביזוי מוסד ממוסדות מינהלת הליגה , או ממלאי תפקיד בעת

מילוי תפקידם, בכל דרך שהיא לרבות ביטוי גס, איומים, תנועות מעליבות, הפרת סדר או

התפרעות.

* + 1. ביזיון ועדת משמעת- ביזיון מוסד מהמוסדות השיפוטיים של מינהלת ליגה לרבות:

 א. הפרת הסדר או התפרעות בעת קיום ישיבה של מוסד שיפוטי.

 ב. פגיעה או התבטאות מעליבה כלפי המוסד השיפוטי ו/או אחד מחבריו ו/או אחד מממלאי

 התפקידים בו, וזאת בין בע"פ ובין אם בכתב.

 ג. אי קיום ו/או ציות להחלטת או צו של מוסד שיפוטי לרבות אי ביצוע תשלומים שחוייב בהם.

* + 1. מעשה בלתי ספורטיבי .
		2. אי קיום הוראה מחייבת - הפרת חובה ו/או מילוי אחר הוראה מהוראות תקנוני מינהלת הליגה

ו/או אי מילוי הוראה מפורשת שניתנה בכתב ע"י מוסד ממוסדות מינהלת הליגה.

* + 1. אי-התייצבות למתן עדות - אי התייצבות למסירת עדות ללא סיבה מוצדקת בפני מוסד ממוסדות

מינהלת ליגה.

* + 1. הגשת תלונה כוזבת - הגשת תלונה כוזבת במתכוון נגד קבוצה ו/או שחקן/ית ו/או ממלא תפקיד

בקבוצה ו/או שופט ו/או ממלא תפקיד במינהלת ליגה.

* 1. **רשימת העונשים**
		1. נזיפה.
		2. תשלום פיצויים לשופט ו/או למשקיף על כל נזק שנגרם לגופם ו/או לרכושם.
		3. קנס כספי.
		4. איסור מילוי תפקיד רשמי בקבוצה לתקופה אשר אורכה ינוע מחודש ימים ועד לצמיתות.
		5. הרחקה למשחק/משחקים.
		6. הרחקה לתקופה מסויימת או לצמיתות.
		7. ועדת המשמעת רשאית לגזור על מאמנים, ממלאי תפקידים בקבוצות, עונש איסור הימצאות

בתחום המגרש ו/או איסור למלא תפקיד בקבוצה, לתקופות מקבילות לתקופות הרחקה של

שחקנים, כמפורט לעיל.

1. **רשימת עבירות ועונשין (קבוצה)**
	1. רשימת עבירות
		1. עזיבת שדה המשחק - עזיבת שדה המשחק תוך כדי מהלך המשחק ו/או לפני סיומו כחוק, ע"י שופט

המשחק.

* + 1. סירוב לקיים משחק או להמשיך במשחק - סירוב לקיים משחק או להמשיך במשחק בניגוד

להוראות שופט המשחק.

* + 1. אי הופעה למשחק ו/או הופעה בניגוד להוראות התקנון - אי הופעה ללא סיבה מספקת, או הופעה

בניגוד להוראות מינהלת ליגה.

* + 1. התפרעות ותגרות - גרימת התפרעות או תגרה עם שחקני הקבוצה היריבה, תקיפת שופט ו/או

מאמנים ו/או ממלאי תפקידים בדרך כלל.

* + 1. אי מתן הגנה לשופט המשחק ו/או שחקני הקבוצה היריבה.
		2. שיתוף שחקן שלא כחוק - שיתוף שחקן הנמצא בעונש, לרבות הרחקה ממשחקים או הרחקה

אוטומטית, ו/או שיתוף שחקן הרשום בקבוצה אחרת ו/או שיתוף שחקן בניגוד לתקנון מינהלת

ליגה.

* + 1. עבירה על תקנון ו/או על הוראה מפורשת של ליגת הקט-רגל - עבירה על סעיף מסעיפי תקנון

מתקנוני מינהלת ליגה ו/או אי מילוי הוראה מפורשת אשר ניתנה בכתב ע"י מינהלת הליגה.

* + 1. עבירות בענייני כספים - עבירה על הוראות מינהלת ליגה בכל הנוגע לענייני כספים לרבות: אי

תשלום דמי רישום.

* + 1. התנהגות בלתי ספורטיבית - התנהגות בלתי ספורטיבית בשדה המשחק ו/או במגרש, לפני תחילת

המשחק או תוך כדי מהלך המשחק ו/או לאחר גמר המשחק.

* + 1. פגיעה בשופט במשחק או בשחקנים ע"י אוהד או אוהדים - פגיעה בשופט המשחק ו/או פגיעה

בשחקני הקבוצה ו/או בממלאי תפקידים בקבוצה, ע"י אוהד או אוהדים, בין בשדה המשחק או

בסביבתו, בין אם אירעה לפני, תוך כדי או לאחר סיום המשחק.

* + 1. התנהגות בלתי ספורטיבית של אוהד או קהל אוהדים - התנהגות בלתי ספורטיבית של אוהד או

אוהדים, בין שבוצעה בעת המשחק, לפני תחילתו ו/או במהלכו ו/או לאחריו, או בקרבתו, או

במתקניו, ובין שההתנהגות הבלתי ספורטיבית הייתה בדרך לשדה המשחק או בדרך משדה

המשחק.

 (א) מבלי לפגוע בכלליות האמור ד'לעיל, תכלול התנהגות בלתי ספורטיבית:

התפרצות לשדה המשחק או התפרעות בשדה המשחק או בסביבתו.

 - התפרעות בנסיון לפגוע בגופם או ברכושם או בכלי רכבם של השופטים, השחקנים, וממלאי תפקידים

 בקבוצות היריבות כולם או חלקם.

 - זריקת חול, אבנים, בקבוקים, חזיזים, רימוני עשן, או כל חפץ אחר, לעבר השופטים, השחקנים

 וממלאי תפקידים בקבוצה, או כללית לשדה המשחק.

 - זריקת חזיזים, רימוני עשן, או ציוד פירו-טכני אחר, לתוך שדה המשחק או ביציעים המיועדים

 לצופים במשחק.

* + 1. מעשה בלתי ספורטיבי.
		2. עידוד בלתי ספורטיבי.
		3. הטחת דברי עלבון כנגד שיפוט של מוסד ממוסדות מינהלת הליגה - הטחת דברי עלבון כנגד

שיפוט של מוסד ממוסדות מינהלת ליגה ו/או כנגד או חבריהם, בכל עת. קבוצה תהיה אחראית

להטחת דברי עלבון, כאמור לעיל, בין אם דברי העלבון פורסמו בשמה או מטעמה, ובין אם פורסמו

ע"י ממלא תפקיד בקבוצה, אלא אם הוכיחה הקבוצה לועדת המשמעת כי הדברים נעשו שלא על

דעתה וללא הסכמתה של הקבוצה, וכי הסתייגה מהפרסום האמור בפומבי.

* + 1. הגשת תלונה כוזבת - הגשת תלונה כוזבת במתכוון נגד קבוצה ו/או שחקן ו/או שופט ו/או ממלא

תפקיד.

* 1. רשימת העונשים
		1. הפחתת נקודה אחת עד עשר נקודות ממאזן הנקודות של הקבוצה במשחקי הליגה.
		2. הפסקת פעילות ממשחק אחד עד 15 משחקים.
		3. הפסקת פעילות לצמיתות.
		4. קנס כספי.
		5. משחקי רדיוס
		6. פרוק קבוצה ו/או הרחקה לצמיתות ממסגרת הליגה.בכל מקרה שועדת המשמעת תחליט על

הפסקת פעילות לצמיתות, חייבת ועדת המשמעת לקבוע גם את העונש אשר יוטל על שחקני

הקבוצה שפעולותיה הופסקו לצמיתות כאמור להלן:

(א) כל עונש של הפסקת פעילות לצמיתות יכלול גם עונש של הרחקת כל שחקני הקבוצה ממשחקים לתקופה קצובה.

 (ב) ועדת המשמעת מוסמכת להטיל בנוסף ו/או במקום עונש, חיובים בעלי משמעות חינוכית ו/או

הסברתית.

 (ג) ועדת המשמעת תהיה רשאית להרשיע ולהעניש קבוצה בגין התנהגות בלתי ספורטיבית של קהל

אוהדים, אף אם מעמדה של אותה קבוצה היה בחזקת צד ג' בלבד, ולא קבוצה מקבוצות

המתמודדות בשדה המשחק.

**דגשים חדשים:**

**\* ניתן לבצע חילוף לאחר גול**

**\* שחקן מורחק ישב ביציע(באזור שנמצא בו הקהל).**

**\*כרטיסים בגביע רלוונטים לגביע למעט מקרה חריג ראה סעיף 15.2**